**ร่างขอบเขตของงาน (Terms Of Reference : TOR)**

**งานจัดหาและติดตั้งถังกรองทรายขนาด ๑๐๐ ลบ.ม/ชม. จำนวน ๑ ถัง และงานซ่อมถังกรองเปลี่ยนกรวดกรองทรายกรองขนาด ๑๐๐ ลบ.ม./ชม. จำนวน ๑ ถัง สถานีผลิตน้ำน้ำพอง (MOBILE)**

**การประปาส่วนภูมิภาคสาขาน้ำพอง ครั้งที่ 2**

**๑.วัตถุประสงค์**

 การประปาส่วนภูมิภาคเขต ๖ มีความประสงค์จะดำเนินการประกวดราคาจ้างเหมา งานจัดหาและติดตั้งถังกรองทรายขนาด ๑๐๐ ลบ.ม/ชม. จำนวน ๑ ถัง และ งานซ่อมถังกรองเปลี่ยนกรวดกรองทรายกรองขนาด ๑๐๐ ลบ.ม./ชม. จำนวน ๑ ถัง สถานีผลิตน้ำน้ำพอง (MOBILE) การประปาส่วนภูมิภาคสาขาน้ำพอง ครั้งที่ 2 ด้วยระบบอิเล็กทรอนิกส์ (E-Auction)

**๒**.**ขอบเขตของงาน**

กำหนดให้มีการ ก่อสร้าง จัดหา ติดตั้ง ดังต่อไปนี้

 ๒.๑ ทำการ จัดหาและติดตั้งถังกรองทรายขนาด ๑๐๐ ลบ.ม./ชม. จำนวน ๑ ถัง ตามที่ระบุในเอกสาร โดยที่
ให้เป็นไปตามเอกสารประกอบ โดยการติดตั้งในตำแหน่งใหม่

 ๒.๒ ทำการซ่อมถังกรองเปลี่ยนกรวดกรองทรายกรอง ขนาด ๑๐๐ ลบ.ม./ชม. จำนวน ๑ ถัง สถานีผลิตน้ำน้ำพอง (MOBILE) กปภ.สาขาน้ำพองโดยการรื้อซ่อมแซมถังกรองน้ำเดิม โดยซ่อมแซมทั้งภายในและภายนอกถัง

๒.๓ ทำการปรับระบบระบบล้างย้อนสารกรองใหม่ ให้เป็นระบบใช้วาล์ว ปิดเปิดพร้อมอุปกรณ์

๒.๔ ทำการเปลี่ยนทรายกรองให้เป็นทรายชนิดใช้ร่วมกับสารแอนทราไซด์ จำนวน ๕๐ % ของทรายกรองที่ต้องการ

๒.๕ ทำการเพิ่มสารกรองแอนทราไซด์ จำนวน ๕๐ % ของสารที่ต้องการ

 ๒.๖ ทำการตรวจสอบหัวกรองน้ำ และทำการเปลี่ยนใหม่ หากมีการชำรุด

**๓. คุณสมบัติผู้มีสิทธิเสนอราคา**

ผู้มีสิทธิ เสนอราคาจะต้องมีคุณสมบัติ ดังต่อไปนี้

 ๓.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 ๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 ๓.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๘

-๒-

๓.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๓.๕ ผู้ประสงค์จะเสนอราคาต้องมีผลงานก่อสร้าง ประเภทเดียวกันกับงานที่ประกวดราคาจ้างเหมาผลงานดังกล่าวต้องเป็นผลงานสัญญาเดียวกัน และแล้วเสร็จภายในเวลาตามสัญญา ภายในวงเงินไม่น้อยกว่า **1,361,468.-บาท** ประเภทของงาน ได้แก่ **จัดหาและติดตั้งระบบผลิตน้ำประปาแบบเคลื่อนย้ายได้ (Mobile or Prefabricated Water Treatment Plant) ขนาดกำลังผลิตไม่น้อยกว่า ๑๐๐ ลบ.ม/ชม. และ ผลงานวางท่อจ่ายน้ำ** และต้องเป็นคู่สัญญาโดยตรงกับส่วนราชการ หรือหน่วยงานของรัฐ/เอกชน โดยมีหลักฐานที่ต้องยื่น ได้แก่ สำเนาสัญญาจ้าง และ หนังสือรับรองจากเจ้าของงาน หรือผู้ว่าจ้าง และสำเนารายละเอียดประมาณการ ( B.O.Q)

 ๓.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๓.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๓.๘ คู่สัญญาต้องรับและจ่ายเงินผ่านบัญชีเงินธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้

**๔**. **ระยะเวลาในการก่อสร้าง** ไม่เกิน ๑๒๐ วัน

**๕**. **ราคากลางในการเริ่มต้นประมูล** 3,403,670.- บาท (รวมภาษีมูลค่าเพิ่มแล้ว)

**๖. ในการเสนอราคา**  ผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ ๖,๐๐๐.- บาท จากราคากลางงานก่อสร้างและการเสนอราคาราคาครั้งถัดๆไป ต้องเสนอลดราคาครั้งละไม่น้อยกว่า ๖,๐๐๐.- บาท จากราคาครั้งสุดท้ายที่เสนอลดแล้ว

**----------------------------------**